2026 жылдың бірінші жартыжылдығында сыбайлас жемқорлыққа қарсы мемлекеттік әлеуметтік тапсырыстың іске асырылуы және екінші жартыжылдыққа жоспарланған іс-шаралар туралы 
Ақпарат
«Ақтоғай ауданының ішкі саясат бөлімі» ММ мемлекеттік әлеуметтік тапсырысы аясында «DARA» әлеуметтік инновация институты» ҚБ сыбайлас жемқорлыққа қарсы мәдениетті қалыптастыруға бағытталған жобаны жүзеге асыруда.

Жобаның мақсаты – мемлекеттік қызметшілер, бюджет саласы қызметкерлері, оқушылар, студенттер, жастар және аудан тұрғындары арасында парасаттылық құндылықтарын насихаттап, сыбайлас жемқорлыққа мүлдем төзбеушілік мәдениетін қалыптастыру.

Бүгінгі күнге дейін 41 іс-шара өткізіліп, 583 адам қамтылды. Оның ішінде 30 кездесу, 7 акция, 1 дөңгелек үстел, 1 семинар, 1 семинар-тренинг және 1 интеллектуалдық сайыс ұйымдастырылды.

Екінші жартыжылдықта ақпараттық-түсіндіру жұмыстары жалғасып, 2 дөңгелек үстел, 1 тренинг, кемінде 3 шығармашылық конкурс, 1 бейнеролик конкурсы, «Парасаттылық сағаты» аясында 1 бейнедәріс және 1 сараптамалық семинар өткізу жоспарланған. Сонымен қатар 500 буклет пен 500 жадынама әзірленіп, таратылады.

